Patrolni brodovi klase Super Dvora Mk II
Super Dvora Mk II je klasa izraelskih brzih patrolnih brodova namijenjena različitim pomorskim misijama. Patrolne brodove gradi Israel Aerospace Industries za potrebe izraelske mornarice. Prethodnik Super Dvore Mk II bila je klasa patrolnih brodova Dvora, dok je samu Dvoru Mk II 2004. naslijedila klasa Dvora Mk III. Super Dvora Mk II izvozila se i u druge zemlje. Osim za potrebe ratnih mornarica Eritreje i Indije, Dvora Mk II je i u sastavu ratne mornarice Šri Lanke. Tamo se ovaj patrolni brod koristio kod pomorskih operacija protiv Tamilskih tigrova, separatističke vojne organizacije smještene na sjeveru zemlje. Također, nakon što je zemljama bivše Jugoslavije 1996. ukinut vojni embargo, Slovenija je kupila jedan patrolni brod te klase. Također, to je bio i prvi brod slovenske ratne mornarice.